**Előterjesztés**

**a Képviselő-testület 2016. október 4-i ülésére**

**Tisztelt Képviselő-testület!**

Az 5/2004. (I. 28.) a helyi közutak kezelésének szakmai szabályairól szóló GKM rendelet 3.3 pontja az alábbiakat tartalmazza:

“A közútról a hó eltakarítása és az út síkossága elleni védekezés a helyi közutakon (ideértve a kerékpárutakat, valamint a gyalog- és kerékpárutakat is), továbbá az ingatlanhoz nem csatlakozó burkolt járdán, a gyalogúton, a lépcsőn, a lejtőn és a sétányon a települési önkormányzat feladata.

Az elvégzendő feladatok: téli üzemeltetési terv készítése megelőző intézkedések, felkészülés, információgyűjtés és -szolgáltatás megszervezése, a közutak téli védekezési rendszerbe sorolása), hóakadályok és síkosság elleni védekezés, hóeltakarítás, az utak és tartozékaik tisztántartása.”

A T-KEFU Kft. képviseletében Salik Gyula benyújtotta árajánlatát hókotrásra és síkosság-mentesítésre. A síkosság-mentesítési feladatokat – az előző évekhez hasonlóan – a tulajdonában lévő traktorral tudja megoldani. A traktor rendelkezik hótoló lappal, sószóró tartállyal, pótkocsival, így a kívánt munkafolyamatokra alkalmas. Az elvégzett munkáért 8.500,- Ft + Áfa bért kér.

A feladat az előző években megfelelően el volt látva, az ajánlati ár évek óta nem emelkedik, ezért javaslom, hogy ez évben is Salik Gyula cégét, a T-KEFU Kft-t bízzuk meg.

Határozati javaslat:

**Piliscsév Község Önkormányzat**

**Képviselő-testületének ……./2016.(X.04.) határozata**

**2016/2017-es évre a hókotrást és síkosság-mentesítést végző vállalkozó kiválasztásáról**

Piliscsév Község Önkormányzat Képviselő-testülete

1. Elfogadja a T-KEFU Kft. hókotrásra és síkosság-mentesítésre vonatkozó árajánlatát.
2. Megbízza a polgármestert a vállalkozói szerződés megkötésével.

Határidő: 1. pont: azonnal

2. pont: 2016. október 31.

Felelős: Kosztkáné Rokolya Bernadett polgármester

Kosztkáné Rokolya Bernadett sk.

polgármester